ਸਿਰਲੇਖ: ਜਦੋਂ ਸਟਾਲਿਨ ਦੀ ਧੀ ਨੂੰ ਅਮਰੀਕੀ ਖ਼ੁਫ਼ੀਆ ਤਰੀਕੇ ਨਾਲ ਭਾਰਤ ਤੋਂ ਲੈ ਗਏ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸਟਾਲਿਨ ਦੀ ਬੁਕੱਲ ਵਿੱਚ ਉਨ੍ਹਾਂ ਦੀ ਧੀ ਸਵੇਤਲਾਨਾ ਅਲੀਲੁਯੇਵਾ

ਹਾਲੇ ਮਹਿਮਾਨ ਆਉਣਾ ਸ਼ੁਰੂ ਹੀ ਹੋਏ ਸਨ ਕਿ ਉਨ੍ਹਾਂ ਦੇ ਫ਼ੋਨ ਦੀ ਘੰਟੀ ਵੱਜੀ। ਦੂਜੇ ਪਾਸੇ ਦਿੱਲੀ ਵਿੱਚ ਸੀਆਈਏ ਦੇ ਦਿੱਲੀ ਸਟੇਸ਼ਨ ਚੀਫ਼ ਡੇਵ ਬਲੀ ਸਨ। ਉਨ੍ਹਾਂ ਨੇ ਕਿਹਾ, ''ਸੇਵੇਸਟ ਤੁਰੰਤ ਦੂਤਾਵਾਸ ਪਹੁੰਚੋ।''

ਸੇਲੇਸਟ ਨੇ ਕਿਹਾ ਕਿ ਉਨ੍ਹਾਂ ਦੇ ਘਰ ਪਾਰਟੀ ਚੱਲ ਰਹੀ ਹੈ ਅਤੇ ਉਹ ਮਹਿਮਾਨਾਂ ਨੂੰ ਛੱਡਕੇ ਨਹੀਂ ਆ ਸਕਦੇ ਪਰ ਸੀਆਈਏ ਦੇ ਸਟੇਸ਼ਨ ਚੀਫ਼ 'ਤੇ ਉਨ੍ਹਾਂ ਦੀ ਗੁਜ਼ਾਰਿਸ਼ ਦਾ ਕੋਈ ਅਸਰ ਨਾ ਹੋਇਆ।

ਇਹ ਵੀ ਪੜ੍ਹੋ

ਉਨ੍ਹਾਂ ਨੇ ਸਖ਼ਤ ਸ਼ਬਦਾਂ ਵਿੱਚ ਕਿਹਾ, ''ਕੁਝ ਵੀ ਹੋਵੇ ਤੁਰੰਤ ਦੂਤਾਵਾਸ ਪਹੁੰਚੋ।''

ਸੇਲੇਸਟ ਦਾ ਘਰ ਦੂਤਾਵਾਸ ਤੋਂ ਥੋੜ੍ਹੀ ਦੂਰੀ 'ਤੇ ਹੀ ਸੀ ਇਸ ਲਈ ਉਹ ਕਾਰ ਦੀ ਬਜਾਇ ਪੈਦਲ ਹੀ ਉਥੇ ਪਹੁੰਚੇ। 

ਦਰਵਾਜ਼ੇ ਦੀ ਘੰਟੀ ਵਜਾਈ ਤਾਂ ਇੱਕ ਗਾਰਡ ਨੇ ਦਰਵਾਜ਼ਾ ਖੋਲ੍ਹਿਆ। ਉਸ ਨੇ ਸੇਲੇਸਟ ਨੂੰ ਹੌਲੀ ਆਵਾਜ਼ ਵਿੱਚ ਦੱਸਿਆ, ''ਥੋੜੀ ਦੇਰ ਪਹਿਲਾਂ ਇੱਕ ਔਰਤ ਇਥੇ ਪਹੁੰਚੀ ਹੈ। ਉਸ ਦਾ ਨਾਮ ਸਵੇਤਲਾਨਾ ਹੈ। ਉਹ ਆਪਣੇ ਆਪ ਨੂੰ ਸਟਾਲਿਨ ਦੀ ਧੀ ਦੱਸਦੀ ਹੈ।''

ਸਵੇਤਲਾਨਾ ਅਲੀਲੁਯੇਵਾ

ਬਲੀ ਨਾਲ ਮੁਲਾਕਾਤ ਕਰਦਿਆਂ ਹੀ ਸੇਲੇਟਸ ਦਾ ਪਹਿਲਾ ਸਵਾਲ ਸੀ, ''ਕੀ ਸੱਚੀਂ ਇਹ ਸਟਾਲਿਨ ਦੀ ਧੀ ਹੈ?"

ਬਲੀ ਦਾ ਜਵਾਬ ਸੀ, ''ਹੋ ਸਕਦਾ ਹੈ ਉਹ ਸਟਾਲਿਨ ਦੀ ਧੀ ਹੋਵੇ। ਪਰ ਅਸੀਂ ਨਹੀਂ ਜਾਣਦੇ। ਇਹ ਵੀ ਹੋ ਸਕਦਾ ਹੈ ਕਿ ਇਹ ਸਾਨੂੰ ਸ਼ਰਮਸਾਰ ਕਰਨ ਦੀ ਸੋਵੀਅਤ ਦੀ ਚਾਲ ਹੋਵੇ।''

ਪਤੀ ਦੀਆਂ ਅਸਥੀਆਂ ਨੂੰ ਜਲਪ੍ਰਵਾਹ ਕਰਨ ਆਈ ਸੀ ਭਾਰਤ

ਬਾਅਦ ਵਿੱਚ ਭਾਰਤ ਦੇ ਰਾਜਦੂਤ ਬਣੇ ਰਿਚਰਡ ਸੇਲੇਸਟ ਨੇ ਹਾਲ ਹੀ ਵਿੱਚ ਪ੍ਰਕਾਸ਼ਿਤ ਆਪਣੀ ਕਿਤਾਬ 'ਲਾਈਫ਼ ਇੰਨ ਅਮੈਰੀਕਨ ਪਾਲਿਟਿਕਸ ਐਂਡ ਡਿਪਲੋਮੈਟਿਕ ਈਅਰਜ਼ ਇੰਨ ਇੰਡੀਆ' ਵਿੱਚ ਲਿਖਦੇ ਹਨ, ''ਉਨ੍ਹਾਂ ਦੀ ਕਹਾਣੀ 'ਤੇ ਯਕੀਨ ਕਰਨਾ ਔਖਾ ਸੀ। ਉਹ ਔਰਤ ਨਾ ਸਿਰਫ਼ ਇਹ ਕਹਿ ਰਹੀ ਸੀ ਕਿ ਉਹ ਸਟਾਲਿਨ ਦੀ ਧੀ ਹੈ ਬਲਕਿ ਉਨ੍ਹਾਂ ਦਾ ਇਹ ਵੀ ਦਾਅਵਾ ਸੀ ਕਿ ਉਹ ਇੱਕ ਭਾਰਤੀ ਬ੍ਰਜੇਸ਼ ਸਿੰਘ ਦੀ ਪਤਨੀ ਹੈ ਜੋ ਮਾਸਕੋ ਵਿੱਚ ਵਿਦੇਸ਼ੀ ਭਾਸ਼ਾ ਪ੍ਰੈਸ ਵਿੱਚ ਕੰਮ ਕਰਦੇ ਸਨ।''

ਰਿਚਰਡ ਸੇਲੇਸਟ ਦੀ ਕਿਤਾਬ ‘ਲਾਈਫ਼ ਇਨ ਅਮੈਰੀਕਨ ਪਾਲਿਟਿਕਸ ਐਂਡ ਡਿਪਲੋਮੈਟਿਕ ਈਰਸ ਇਨ ਇੰਡੀਆ’ ਦਾ ਸਵਰਕ

ਉਹ ਲਿਖਦੇ ਹਨ, ''ਬ੍ਰਜੇਸ਼ ਸਿੰਘ, ਦਿਨੇਸ਼ ਸਿੰਘ ਦੇ ਚਾਚਾ ਸਨ ਜੋ ਉਸ ਸਮੇਂ ਵਿਦੇਸ਼ ਰਾਜ ਮੰਤਰੀ ਦੇ ਆਹੁਦੇ 'ਤੇ ਕੰਮ ਕਰ ਰਹੇ ਸਨ ਅਤੇ ਪ੍ਰਧਾਨ ਮੰਤਰੀ ਇੰਦਰਾ ਗਾਂਧੀ ਦੇ ਕਾਫ਼ੀ ਨਜ਼ਦੀਕ ਮੰਨੇ ਜਾਂਦੇ ਸਨ। ਉਸ ਔਰਤ ਦੇ ਪਤੀ ਦੀ ਪਿਛਲੀ ਨਵੰਬਰ ਨੂੰ ਮੌਤ ਹੋ ਗਈ ਸੀ। ਉਹ ਉਨ੍ਹਾਂ ਦੀਆਂ ਅਸਥੀਆਂ ਨੂੰ ਲੈ ਕੇ ਭਾਰਤ ਆਈ ਸੀ ਅਤੇ ਉਨ੍ਹਾਂ ਨੂੰ ਗੰਗਾ ਵਿੱਚ ਜਲਪ੍ਰਵਾਹ ਕਰਨ ਬਾਅਦ ਅਮਰੀਕਾ ਵਿੱਚ ਸਿਆਸੀ ਸ਼ਰਣ ਲੈਣਾ ਚਾਹੁੰਦੀ ਸੀ।''

ਬ੍ਰੇਝਨੇਵ ਚਾਹੁੰਦੇ ਸਨ ਸਵੇਤਲਾਨਾ ਫ਼ੌਰੀ ਤੌਰ 'ਤੇ ਵਾਪਸ ਮਾਸਕੋ ਪਰਤੇ 

ਇਹ ਹੈਰਾਨੀ ਦੀ ਗੱਲ ਸੀ ਕਿ ਸਟਾਲਿਨ ਦੀ ਧੀ ਵਿੱਚ ਨਵੰਬਰ ਵਿੱਚ ਹੀ ਭਾਰਤ ਪਹੁੰਚ ਚੁੱਕੀ ਸੀ। ਉਨ੍ਹਾਂ ਨੂੰ ਇਥੇ ਰਹਿੰਦਿਆਂ ਕਰੀਬ ਚਾਰ ਮਹੀਨੇ ਹੋ ਚੁੱਕੇ ਸਨ।

ਬ੍ਰਜੇਸ਼...